**Jenna Haze** (oik. **Jennifer Corrales**, s. 22. helmikuuta 1982 Fullerton, Brea/La Habra, Orangen piirikunta, Kalifornia, USA) on yhdysvaltalainen pornonäyttelijä. Hän on toiminut myös *Penthousen* mallina.

Elämä
-----

Jenna Haze on nuorin neljästä sisaruksesta. Hänen vanhempansa erosivat, kun hän oli lapsi. Koulussa hän pärjäsi lapsena hyvin, mutta murrosiässä kiinnostui pojista ja alkoi laiskotella ja viettää hurjaa elämää. Hän jätti 15-vuotiaana High Schoolin kesken ja teki kotikoulussa opiskelun ohella töitä monissa matalapalkkaisissa työpaikoissa. Täytettyään 18 vuotta hän kokeili striptease-tanssijan ammattia, mutta ei pitänyt siitä, ja lopetti ensimmäisen työpäivän jälkeen.

19-vuotiaana, vuonna 2001, hän jätti pitkäaikaisen poikaystävänsä neljän vuoden seurustelun jälkeen. Omien sanojensa mukaan hän villiintyi ja juhli yökaudet. Heinäkuussa 2001 hän tapasi eräällä yöklubilla Anaheimissa joitain miehiä, joilla oli kytköksiä pornoteollisuuteen ja he suosittelivat häntä kokeilemaan taitojaan kameran edessä. Jenna oli aina ollut pornon ystävä, joten hän päätti tarttua tilaisuuteen. Seuraavana päivänä hän meni terveystarkastukseen ja sitä seuraavana hän tekikin jo ensimmäisen pornokohtauksensa elokuvassa "Oral Adventures Of Craven Moorehead 15", jossa vastanäyttelijänä olivat hänen agenttinsa ja hänen kaverinsa. Tarkoitus oli kuvata vain kaksois-bj, mutta hän päätyikin harrastamaan seksiä molempien kanssa kameran edessä. Sen jälkeen hän kuvasi pornoa kohtauksen toisensa jälkeen nopealla tahdilla. Pian hän kuitenkin tajusi agenttinsa vievän kaikki rahat, joten hän antoi agentilleen potkut ja alkoi edustaa itse itseään.

Lopulta hän piti pornokuvauksissa parin kuukauden tauon vuoden 2001 lopulla. Palattuaan tauolta vuoden 2002 helmikuussa hän teki anaalikohtauksen Jill Kelly Productionsin (JKP) elokuvaan "100% Anal" vastanäyttelijänään Steven St. Croix. Jill Kelly itse ohjasi kohtauksen ja piti niin paljon Jennan työstä, että tarjosi hänelle vakituista sopimusta, jonka Jenna lopulta pienen epäröimisen jälkeen allekirjoitti huhtikuussa 2002. Pian tämän jälkeen hän rakastui erääseen kameramieheen ja törmäsi moraaliseen ongelmaan; hän ei halunnut maata toisten miesten kanssa, jos se pilaisi hänen parisuhteensa. Siksi hän päätti tehdä jatkossa pornokohtauksia vain naisten kanssa. Se onnistuikin hyvin, koska Jenna myöntää aina olleensa biseksuaali ja aina ennemmin harrastavansa seksiä naisen kuin miehen kanssa. Vuonna 2003 hän voitti kaksi AVN-palkintoa, paras uusi tähtönen ja paras masturbointikohtaus, alkoi kirjoittaa kolumneja FOX-lehdelle, ja avasi nettisivunsa. Vuonna 2004 hän esiintyi HBO:n pornoteollisuudesta kertovassa minisarjassa "Pornucopia" ja kokeili ensimmäisen kerran ohjaamista ohjaamalla pornoelokuvan "Gonzo - Jenna Haze Style".

JKP ajautui lopulta taloudellisiin vaikeuksiin vuonna 2005 ja kolmen vuoden sopimuksen jälkeen Jenna jätti JKP:n huhtikuussa 2005. Samoihin aikoihin kariutui hänen parisuhteensa kameramiehen kanssa ja kesäkuussa 2005 Jenna ilmoitti alkavansa jälleen tehdä pornokohtauksia myös miesten kanssa. Lokakuusta 2005 lähtien hän on seurustellut ohjaaja/tuottaja Jules Jordanin kanssa, jonka elokuvassa "Jenna Haze Dark Side" Jenna teki ensimmäisen kohtauksen mustan miehen kanssa. Vuoden 2007 alussa julkaistiin elokuva "Interactive Sex With Jenna Haze", joka kipusi nopeasti myyntilistojen kärkeen, ja PremiumCash alkoi luotsata hänen virallisia nettisivujaan. Vuodesta 2004 lähtien hän on esiintynyt myös tanssijana (featured dancer) eri puolilla Yhdysvaltoja.

Tulevaisuuden suunnitelmistaan Jenna totesi vuonna 2007 haluavansa jatkaa pornon tekemistä ainakin niin kauan kunnes kyllästyy esiintymään kameran edessä. Vuonna 2009 hän perusti oman Jennaration X Studios -tuotantoyhtiönsä. Haze oli Googlen hakukoneella 14:nneksi etsityin nainen vuonna 2012. Hän lopetti näyttelemisen vuonna 2012 keskittyäkseen tuotantoyhtiöönsä sekä pornoelokuvaohjaajan työhön.

Pornonäyttelemisen lisäksi Haze on esiintynyt pienissä sivurooleissa elokuvissa *Superbad* ja *Crank 2: High Voltage*. Hän esiintyi myös Gossip Girl -televisiosarjan näyttelijän Taylor Momsenin kanssa FHM-miestenlehdessä ja myöhemmin Momsenin yhtyeen The Pretty Recklessin esiintymiskeikalla.

Yksityiselämä
-------------

Hazella oli vuosina 2012–2013 lyhytkestoinen suhde Dillinger Escape Plan -yhtyeen laulajan Greg Puciaton kanssa.

Palkinnot
---------

### 2003

* AVN Awards *Best New Starlet*
* AVN Awards *Best Solo Sex Scene*, Big Bottom Sadie (2002)

### 2006

* F.A.M.E. Awards *Fan Favorite Best Butt*
* Rog Reviews Awards *Fan Favorites: Best Female Performer*

### 2007

* AVN Awards *Best Oral Sex Scene*, Jenna Haze Dark Side (2006)
* AVN Awards *Best Vignette Release*, Jenna Haze Dark Side (2006)
* AVN Awards *Best Group Sex Scene*, Fashionistas Safado: The Challenge (2006)
* XRCO Award *Best Gonzo Release*, Jenna Haze Darkside (2006)
* XRCO Award *Best On-Screen Chemistry*, Fashionistas Safado: The Challenge (2006)

### 2008

* AVN Awards: *Best Couple Sex Scene – Video*, Evil Anal 2 (2007)
* AVN Awards: *Best Interactive DVD*, Interactive Sex with Jenna Haze (2007)

### 2009

* AVN Awards: *Female Performer of the Year*
* AVN Awards: *Best Tease Performance*, Pretty as They Cum, (2008)
* Adult Nightclub & Exotic Dancer Awards: *Adult Movie Entertainer of the Year*

### 2011

* AVN Awards: *Best All-Girl Couples Sex Scene*, Meow! (2010)
* AVN Awards: *Fan Favorite Performer*

### 2012

* AVN Hall of Fame -kunniagalleriajäsenyys

Lähteet
-------

1. 1 2 3 4 5 6 7 8 9 10 11 12 13 14 15 16  Jenna Haze *Biography*. AVN. Viitattu 9.4.2024. (englanniksi)
2. ↑  JENNA HAZE PENTHOUSE PROFILE *Models*. Penthouse. Viitattu 4.9.2019. (englanniksi)
3. 1 2 3 4  Jenna Haze Pornstar Empire.  Arkistoitu 30.9.2007. Viitattu 24.4.2007. (englanniksi)
4. ↑  Jenna Haze Turns Sex Advice Columnist *Business*.  20.2.2006. AVN.  Arkistoitu 2.1.2013. Viitattu 9.4.2024. (englanniksi)
5. ↑  Jenna Haze *www.jennahaze.com*. Viitattu 7.7.2007. (englanniksi)
6. ↑  Pornucopia Examines Porn Life Through Eyes of Major Players *Business*.  15.11.2004. AVN.  Arkistoitu 15.7.2012. Viitattu 9.4.2024. (englanniksi)
7. ↑  Martin, Ron: Jenna Haze Now Directing for JKP *Business*.  20.10.2004. AVN. Viitattu 9.4.2024. (englanniksi)
8. ↑
9. ↑
10. 1 2  Jenna Haze Back In Action for Jules Jordan Video *Business*.  30.3.2006. AVN.  Arkistoitu 13.4.2011. Viitattu 24.4.2007. (englanniksi)
11. ↑  Kingsley, Vance: Interactive Sex With Jenna Haze Tops Adult Sales, Rental Charts *News*.  9.3.2007. AVN.  Arkistoitu 15.3.2007. Viitattu 7.7.2007. (englanniksi)
12. ↑
13. ↑
14. ↑  Jenna Haze: Multiple Nominations and a Great Year in Review *Business*.  28.12.2012. AVN. Viitattu 9.4.2024. (englanniksi)
15. 1 2  Warren, Peter: Jenna Haze Announces Retirement Via YouTube Video *Business*.  7.2.2012. AVN.  Arkistoitu 10.2.2012. Viitattu 9.4.2024. (englanniksi)
16. ↑  Warren, Peter: Perfect Ten: Jenna Haze on Her Decade in the Biz *Business*.  13.8.2011. AVN. Viitattu 9.4.2024. (englanniksi)
17. ↑  McGarr, Rob: FHM at Taylor Momsen’s sexy house party! *News*.  24.2.2012. FHM Magazine.  Arkistoitu 19.10.2013. Viitattu 9.4.2024. (englanniksi)
18. ↑  Taylor Momsen Gets A Lap Dance By Jenna Haze *News*.  16.3.2012. Hollywood Tuna.  Arkistoitu 18.3.2012. Viitattu 9.4.2024. (englanniksi)
19. ↑  Ferguson, Brandon: PORN STAR JENNA HAZE DATING DILLINGER ESCAPE PLAN'S GREG PUCIATO *Music News*.  6.3.2012. O.C. Weekly.  Arkistoitu 8.12.2015. Viitattu 9.4.2024. (englanniksi)
20. ↑  Grow, Kory: DRUGS, DEATH, CHAOS, CONTRADICTION: INSIDE DILLINGER'S 'ONE OF US IS THE KILLER' *Music News*.  14.5.2019. Revolver Magazine. Viitattu 9.4.2024. (englanniksi)
21. 1 2  AVN Announces the Winners of the 2011 AVN Awards *Business*.  9.1.2011. AVN.  Arkistoitu 10.1.2011.  (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jenna Haze**.
* Jenna Hazen virallinen sivusto (englanniksi)
* Jenna Haze Internet Movie Databasessa. (englanniksi)
* Jenna Haze Myspacessa (englanniksi)
* IAFD Internet Adult Film Database (englanniksi)
* AFDB Adult Film Database (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |